มีแผนเด็ด เสี่ยฮุย มั่นใจ ศรีสะเกษ ย้ำชัยกอนซาเลซ
เสี่ยฮุย นายสุรชาติ พิสิฐวุฒินันท์ โปรโมเตอร์ มั่นใจ เจ้าแหลม ศรีสะเกษ นครหลวงโปรโมชั่นแชมป์โลกชาวไทย จะเป็นฝ่ายย้ำแค้น โรมัน กอนซาเลซ อีกหน ในการป้องกันเข็มขัดรุ่นซุปเปอร์ฟลายเวท สภามวยโลก วันที่ 9 ก.ย. ที่สหรัฐอเมริกา ขณะที่ เจ้าแหลม เผยสภาพร่างกายตอนนี้กลับมาฟิตสมบูรณ์ ตั้งเป้ากระหึ่มโลกด้วยการสยบคู่ปรับเก่า โรมัน อีกครั้ง,วันที่ 29 มิ.ย.เสี่ยฮุย นายสุรชาติ พิสิฐวุฒินันท์ เปิดเผยถึงความพร้อมของ เจ้าแหลม ศรีสะเกษ นครหลวงโปรโมชั่น แชมป์โลกชาวไทย ที่มีโปรแกรมป้องกันแชมป์โลกกับคู่ปรับเก่า โรมัน กอนซาเลซ อดีตแชมป์โลกชาวนิการากัว ในวันที่ 9 ก.ย.ที่ลอสแอนเจลิส สหรัฐอเมริกา ว่า ศรีสะเกษได้ฟิตซ้อมร่วม 2 เดือนแล้ว ตั้งเป้าซ้อมเต็มที่ 4 เดือนเต็ม ลงนวม 299 ยก โดยได้จ้างชลธาร อ.พิริยะภิญโญ รองแชมป์โลกรุ่นเฟเธอร์เวท มาช่วยเป็นคู่ลงนวม เนื่องจากมีประสบการณ์สูงผ่านการชิงแชมป์โลกมาแล้ว 3 ครั้ง เชื่อว่าจะช่วยสร้างความแข็งแกร่งให้เจ้าแหลมมากขึ้น,โปรโมเตอร์นครหลวงกล่าวอีกว่า สำหรับการป้องกันครั้งนี้ ยอมรับว่าไม่ง่าย แต่ตนก็เตรียมแผนสำหรับไฟต์นี้เป็นอย่างดี และยังมั่นใจว่า เจ้าแหลม จะย้ำแค้นโรมัน กอนซาเลซ อีกหน เพราะรู้ทางมวยของโรมันเป็นอย่างดี อีกทั้งยังมีเวลาฟิตซ้อมเตรียมตัวมากกว่าครั้งแรก โดยได้จัดโปรแกรมให้เจ้าแหลมอุ่นเครื่องเพื่อลับหมัดกับฟ้าคำรณ ปัฐวิกรยิมส์ จำนวน 4 ยก ร่วมรายการของนวพล นครหลวงโปรโมชั่น ที่จะขึ้นชิงแชมป์สภามวยแห่งเอเชีย คอนติเนนตัลที่ว่างรุ่นฟลายเวทกับอฟิซอล แทมเบอร์ซี,จากอินโดนีเซีย ในวันที่ 7 ก.ค.นี้ ที่เวทีมวยชั่วคราว อาคารอเนกประสงค์วัดเกิดการอุดม ต.คลองสาม อ.คลองหลวง จ.ปทุมธานี ที่มี ดร.วิระศักดิ์ ฮาดดา นายก อบต.คลองสาม เป็นประธานอำนวยการจัด ช่อง 7 สียิงสดเวลา 14.00-16.00 น.,ขณะที่ศรีสะเกษเผยว่า สภาพร่างกายตอนนี้กลับมาฟิตสมบูรณ์อีกครั้ง การได้ขึ้นอุ่นหมัดหนนี้ นับเป็นโอกาสดีในการที่จะได้ยืดเส้นยืดสาย เพราะร้างเวทีมาหลายเดือน ส่วนการป้องกันแชมป์โลกในวันที่ 9 ก.ย.นั้น ตนมั่นใจจะเป็นฝ่ายย้ำแค้น โรมัน กอนซาเลซ อีกครั้งแน่นอน
เสี่ยฮุย นายสุรชาติ พิสิฐวุฒินันท์ โปรโมเตอร์ มั่นใจ เจ้าแหลม ศรีสะเกษ นครหลวงโปรโมชั่นแชมป์โลกชาวไทย จะเป็นฝ่ายย้ำแค้น โรมัน กอนซาเลซ อีกหน ในการป้องกันเข็มขัดรุ่นซุปเปอร์ฟลายเวท สภามวยโลก วันที่ 9 ก.ย. นี้
สุรชาติ พิสิฐวุฒินันท์,ศรีสะเกษ นครหลวงโปรโมชั่น,โรมัน กอนซาเลซ